Ravne na Koroškem, 9.10.2014

za občinski svet občin:

Ravne na Koroškem

Prevalje

Mežica

Črna na Koroškem

**RAZLAGA PREDLAGANIH PRODAJNIH CEN ZBIRANJA BIOLOŠKIH ODPADKOV ZA LETO 2014**

Kot izvajalci javne službe smo dolžni oblikovati cene storitev v skladu z Uredbo o metodologiji za oblikovanje cen storitev obveznih občinskih GJS varstva okolja (UL RS 87/2012). Skladno z uredbo (23.člen) mora biti cena na računih za uporabnike javnih storitev prikazana v kg in ne več na osebo. Pri čemer se upošteva, da uporabnik zbere 9,4 kg/mesec bioloških odpadkov. Upoštevano je, da oseba odloži 30 l odpadkov na teden oz. 120 litrov na mesec za štiri odvoze mesečno.

Na podlagi omenjenega smo izdelali predračunske (predlagane) cene leta 2014, ki so izražene v kilogramih. Predlagana cena je prikazana v spodnji preglednici.

Tabela 1: Predlagane nove cene zbiranja bioloških odpadkov za leto 2014 v občinah RPMČ (v €/kg)

|  |  |  |  |
| --- | --- | --- | --- |
| **Storitev** | **Vrsta cene** | **EM** | **Predlagana cena 2014- občin RPMČ**  **(brez DDV)** |
| **Zbiranje bioloških odpadkov** | Cena javne infrastr. | €/kg | 0,0000 € |
| Cena storitve | €/kg | 0,1303 € |
| **Skupaj** | | | **0,1303 €** |

Za namen primerjave cen za uporabnika, smo jih preračunali na os/mes, ob upoštevanju zgoraj omenjenih normativov. Primerjava posameznih cen je prikazana v spodnji preglednici.

Tabela 2: Primerjava prodajnih cen zbiranja bioloških odpadkov v občinah RPMČ za občane (€/os/mes)

|  |  |  |  |  |
| --- | --- | --- | --- | --- |
| **Storitev** | **Vrsta cene** | **EM** | **Zadnja veljavna cena- enotna cena KOCEROD**  **(brez DDV)** | **Predlagana cena 2014- občin RPMČ**  **(brez DDV)** |
| **Zbiranje bioloških odpadkov** | Cena javne infrastr. | €/os/mes | 0,0026 € | 0,0000 € |
| Cena storitve | €/os/mes | 0,3658 € | 1,2250 € |
| **Skupaj** | | | **0,3684 €** | **1,2250 €** |

**Razlogi predlagane nove cene 2014**

1. Zakonska omejitev: sprejetje cen v skladu z uredbo najpozneje v 15 mesecih po uveljavitvi, kar pomeni do 1.4.2014 in izdelava elaborata, ter potrditev cen s strani pristojnega občinskega organa.

**Vzroki za dvig cene ZBIRANJA BIOLOŠKIH ODPADKOV:**

1. Negativni rezultati na dejavnosti zbiranja bioloških odpadkov (v letu 2013, kot tudi v prvem polletju 1-6/2014). Prihodki na osnovi veljavnih cen ne zadoščajo za pokritje vseh stroškov in odhodkov.
2. Veljavna cena ne pokriva vseh stroškov poslovanja na dejavnosti. Tu gre za stroške obdelave bioloških odpadkov, ki jih zaračunava KOCEROD za izvedeno storitev obdelave in jih veljavna cena nima vključenih. Na letni ravni znaša strošek cca. 70.000 €. S predlagano ceno omenjen strošek vključujemo v kalkulacijo.
3. Veljavna cena je skupna cena Koroških občin- KOCEROD iz leta 2013, ki je upoštevala stroške in vključenost vseh uporabnikov komunalnih storitev v 12 občinah. Predlagana nova cena je izračunana na stroške in količine vključenih uporabnikov bioloških storitev občin Mežiške doline (cca. 11.000 oseb), kar predstavlja cca. 46 % vseh uporabnikov komunalnih storitev v občinah RPMČ.

Direktor:

Štefan Šumah